મેરાન્યૂઝ નેટવર્ક, રાજકોટ: શહેરના ગોંડલ રોડ પરની બોમ્બે હોટલ પાસે આંખમાં મરચું છાંટીને હ્યુન્ડાઇ શો રૂમના કર્મચારી પાસેથી રૂપિયા 6.24 લાખની દિલધડક લૂંટ ચલાવવામાં આવી હતી. ક્રાઇમ બ્રાન્ચે અલગ-અલગ ટીમો બનાવી આ મામલે તપાસ હાથ ધરી ગણતરીના દિવસોમાં જ લૂંટ આચરનારા બે આરોપીનીને રૂપિયા 3.18 લાખના મુદ્દામાલ સાથે દબોચી લીધા છે. બન્નેને અમદાવાદથી ઝડપી પાડવામાં આવ્યા હોવાનું અને આ પૈકી એક કિશોર વયનો હોવાનું પોલીસે પત્રકાર પરિષદમાં જણાવ્યું હતું. આરોપીઓએ કર્મચારીની થોડા દિવસ રેકી કરી હતી ત્યાર બાદ સમગ્ર લૂંટને અંજામ આપ્યો હતો.